Vsem ministrstvom

Vsem organom v sestavi

Vsem vladnim službam

Vsem upravnim enotam

Številka: 382-37/2020/163

Datum: 28. 8. 2020

Zadeva: **Prekinitev storitev Webex zaradi spremenjene finančne situacije**

Spoštovani!

V trenutnih razmerah, ki so posledica pandemije covid-19, v precejšnji meri nimamo možnosti ureditve licenčnih zahtev ponudnikov informacijskih storitev. Zaradi navedenega in začasnega zadržanja izvrševanja proračuna 2020, s katerim je Vlada Republike Slovenije zagotovila sredstva za izvajanje ukrepov zaradi posledic virusa covid-19, se je zmanjšal obseg storitev za področje IT v državni upravi, zato nismo uspeli podaljšati naročnine na Webex storitve v polnem obsegu, v kakršnem so bile storitve na voljo v času izrednih razmer.

Začasna veljavnost polnih licenc za storitev Webex je pretekla v prejšnjem mesecu. Storitve ni mogoče več uporabljati v polnem obsegu, še vedno pa je na voljo brezplačna različica storitve. Brezplačna različica ima nekatere omejitve, ki so opisane na spletnem naslovu: <https://www.webex.com/free-video-conferencing.html>. Za uporabo brezplačne različice je potrebno kreirati nov uporabniški račun.

Uporabnike obveščamo, da je na voljo brezplačna storitev MS Teams, navodila so na spletnem naslovu:

<https://www.gov.si/novice/2020-03-18-obvestilo-o-uporabi-sistema-za-on-line-kolaboracijo-microsoft-teams/>.

Skupaj z vodstvom Direktorata za informacijsko družbo in informatiko se že mesece trudimo zagotoviti sredstva, ki bi nam omogočala zagotovitev delovanja polnih Webex storitev v bodoče.

Lep pozdrav,

mag. Peter Geršak

Državni sekretar

Ministrstvo za javno upravo

V vednost:

* Vsem uporabnikom storitve Webex